钦定古今图书集成/明伦汇编/皇极典/第008卷 > 夏后氏
## 钦定古今图书集成/明伦汇编/皇极典/第008卷 > 夏后氏

### 帝禹本纪〈按据五帝三王之说则夏殷周例皆当称王史记唯周本纪称王夏殷俱仍称帝今 亦从其旧云〉按史记夏本纪夏禹名曰文命禹之父曰鲧鲧之父

曰帝颛顼。颛顼之父曰昌意，昌意之父曰黄帝。禹者，
黄帝之元孙，而帝颛顼之孙也。禹之曾大父昌意及
父鲧，皆不得在帝位，为人臣。当帝尧之时，鸿水滔天，
浩浩怀山襄陵，下民其忧。尧求能治水者。群臣、四岳
皆曰：“鲧可。”尧曰：“鲧为人，负命毁族，不可。”四岳曰：“等之
未有贤于鲧者，愿帝试之。”于是尧听四岳用鲧治水，
九年而水不息，功用不成。于是帝尧乃求人更得舜。
舜登用，摄行天子之政，巡狩行视鲧之治水无状，乃
殛鲧于羽山以死。天下皆以舜之诛为是。于是舜举
鲧子禹而使续鲧之业。尧崩，帝舜问四岳曰：“有能成
美尧之事者，使居官。”皆曰：“伯禹为司空，可成美尧之
功。”舜曰：“嗟！然！”命禹：“女平水土，维是勉之。”禹拜稽首，让
于契、后稷、皋陶。舜曰：“女其往视尔事矣！”禹为人敏给
克勤，其德不违，其仁可亲，其言可信。声为律，身为度，
称以出，亹亹穆穆，为纲为纪。禹乃遂与益、后稷奉帝
命，命诸侯百姓，兴人徒以傅土，行山表木，定高山大
川。禹伤先人父鲧功之不成受诛，乃劳身焦思，居外
十三年，过家门不敢“入。薄衣食，致孝于鬼神；卑宫室，
致费于沟淢。陆行乘车，水行乘船，泥行乘橇，山行乘
𣞶。左准绳，右规矩，载四时，以开九州，通九道，陂九泽，
度九山。”令益予众庶，稻可种卑湿。命后稷，予众庶难
得之食。食少，调有馀相给，以均诸侯。禹乃行，相地宜
所有以贡，及山川之便利。禹行自冀州始。冀州既载
壶口，治梁及岐。既修太原，至于岳阳。覃怀致功，至于
衡漳。其土白壤，赋上上错，田中中，常、卫既从，大陆既
为，鸟夷皮服。夹右碣石，入于海，济、河维沇州。九河既
道，雷夏既泽，雍沮会同，桑土既蚕，于是民得下丘居
土。其土黑坟，草繇木条。田中下，赋贞，作十有三年乃
同。其贡漆丝，其篚织文。浮于济、漯，通于河、“海、岱维青
州，嵎夷既略，潍、淄既道，其土白坟，海滨广潟，厥田斥
卤，田上下，赋中上。厥贡盐𫄨，海物维错。岱畎丝枲，铅松怪石，莱夷为牧，其篚酓丝。”浮于汶，通于济、海、岱及
淮，维徐州、淮、沂。其治蒙羽，其艺“大野既都，东原底平。
其土赤埴坟，草木渐包。其田上中，赋中中，贡维土五
色，羽畎夏翟，峄阳孤桐，泗”滨浮磬，淮夷蠙珠臮鱼，其
篚《元纤》缟。浮于淮泗，通于河。淮海维扬州。彭蠡既都，
阳鸟所居。三江既入，震泽致定。竹箭既布。其草惟夭，
其木惟乔，其土涂泥。田下下，赋《下上上》杂。贡金三品，
瑶、琨、竹、箭，齿、革、羽、毛，岛夷卉服，其篚织贝，其包橘柚
锡贡。均江海，通淮、泗，荆及衡阳，维荆州。江、汉朝宗于
海。九江甚“中，沱、涔已道，云梦土为治，其土涂泥，田下
中，赋上下。贡羽、旄、齿、革、金三品，杶、干、栝、柏、砺、砥、砮、丹、
维箘、簬楛，三国致贡，其名包、匦、青茅，其篚元𫄸、玑、组。”
九江入赐大龟，浮于江，沱涔于汉，逾于雒，至于南河。
荆河惟豫州。伊、雒、瀍、涧既入于河，荥、播既都，道荷泽，
被明都。其土壤，下土坟垆。田中上，赋杂上中。贡“漆、丝、
𫄨纻，其篚纤絮，锡贡磬错。浮于雒，达于河。”华阳、黑水
惟梁州。汶、嶓既蓺，沱、涔既道，“蔡、蒙旅平，和夷底绩，其
土青骊。田下上，赋下中三错。贡璆、铁、银、镂、砮、磬、熊、罴、
狐狸织皮。西倾因桓是来，浮于潜，逾于沔，入于渭，乱
于河。”黑水、西河惟雍州。弱水既西，泾属渭汭。漆、沮既
从，沣水所同，荆、岐已旅，终南敦物，至于鸟鼠；原隰底
绩，至于都野。三危既度，三苗大序，其土黄壤，田上上，
赋中下。贡璆、琳、琅玕，浮于积石，至于龙门；西河，会于
渭汭。织皮、昆仑、析支、渠搜，西戎即序。道九山，汧及岐，
至于荆山，逾于河；壶口、雷首，至于太岳；砥柱、析城，至
于王屋；太行、常山，至于碣石，入于海；西倾、朱圉、鸟鼠，
至于太华；熊耳、外方，桐柏至于负尾；道嶓冢，至于荆
山；内方至于大别，汶山之阳，至于衡山，过九江，至于
敷浅原，道九川，弱水，至于合黎，馀波入于流沙。道黑
水，至于三危，入于南海。“道河，积石，至于龙门，南至华
阴，东至砥柱，又东至于盟津；东过雒汭，至于大邳；北
过降水，至于大陆。北播为九河，同为逆河”，入于海。嶓
冢，道瀁，东流为汉，又东为苍浪之水，过三澨，入于大
别，南入于江，东汇泽为彭蠡，东为北江，入于海。汶山
道江，东别为沱，又东至于醴，过九江，至于东陵，东迆，
北会于汇，“东为中江”，入于海。道沇水，东为济，入于河。
泆为荥，东出陶丘北，又东至于荷，又东北会于汶，又
东北入于海。“道淮，自桐柏，东会于泗”、沂，东入于海。“道
渭自鸟鼠同穴，东会于沣，又东北至于泾，东过漆、沮，
入于河。道雒自熊耳，东北会于涧、瀍；又东会于伊，东
北入于河。于是九州攸同，《四奥》既居，《九山》。”“旅，九川
涤原，九泽既陂，四海会同，六府甚修，众土交正，致慎，
财赋咸则，三壤成赋。中国赐土，姓祇台，德先不距。”朕
行令天子之国以外五百里甸服，百里赋纳总，二百
里纳铚，三百里纳秸服，四百里粟，五百里米甸服外
五百里侯服，百里采，二百里任国，三百里诸侯侯服
外五百里绥服，三百里揆文教，二百里奋武卫绥服
外五百里要服，三百里夷，二百里蔡要服外五百里
荒服，三百里蛮，二百里流。东渐于海，西被于流沙，朔
南暨声教讫于四海。于是帝锡禹元圭，以告成功于
天下，天下于是太平治。皋陶作士以理民，帝舜朝禹，
伯夷、皋陶相与语帝前。皋陶述其谋曰：“信其道德，谋
明辅和。”禹曰：“然，如何？”皋陶曰：“于。慎其身，修思长，敦序
九族，众明高翼，近可远在己。”禹拜美言曰：“然。”皋陶曰：
“于！在知人，在安民。”禹曰：“吁！皆若是，惟帝其难之。知人
则智，能官人；能安民则惠，黎民怀之。能知能惠，何忧
乎驩兜？何迁乎有苗？何畏乎巧言善色佞人？”皋陶曰：
“然。于亦行有九德，亦言其有德，乃言曰：‘始事事，宽而
栗，柔而立，愿而共，治而敬，扰而毅，直而温，简而廉，刚
而实，彊而义，章其有常，吉哉’！”“日宣三德，蚤夜翊明，有
家日严，振敬，六德亮采，有国，翕受普施，九德咸事，俊
乂在官，百吏肃谨，毋教邪淫奇谋。非其人，居其官，是
谓乱天事。天讨有罪，五刑五用哉！吾言底可行乎？”禹
曰：“女言致可绩行。”皋陶曰：“余未有知，思赞道哉！”帝舜
谓禹曰：“汝亦昌言。”禹拜曰：“于予何言，予思日孳孳。”皋
陶难禹曰：“何谓孳孳？”禹曰：“鸿水滔天浩浩怀山襄陵，
下民皆服于水。予陆行乘车，水行乘舟，泥行乘橇，山
行乘𣞶，山行。”“木与益，予众庶稻鲜食，以决九州，致
四海；浚畎浍，致之川与稷，予众庶难得之食。食少，调
有馀，补不足，徙居众，民乃定，万国为治。”皋陶曰：“然，此
而美也。”禹曰：“于！帝！慎乃在位，安尔止，辅德，天下大应。
清意以昭待上帝命，天其重命用休。”帝曰：“吁！臣哉，臣
哉！臣作朕股肱耳目。予欲左右有民，女辅之。余欲观
古人之象，日月星辰，作文绣服色，女明之。予欲闻六
律五声八音，来始滑以出入五言，女听。予即辟，女匡
拂予。女无面谀，退而谤予。敬四辅臣，诸众谗嬖臣，君
德诚施，皆清矣。”禹曰：“然。帝即不时布同善恶，则毋功。”
帝曰：“毋若丹朱傲，维慢游是好。毋水行舟，朋淫于家，
用绝其世。予不能顺是。”禹曰：“予辛壬娶涂山，癸甲生”
启予不子，以故能成水土功，辅成五服，至于五千里，
州十二师，外薄四海，咸建五长，各道有功。苗顽不即功，帝其念哉！帝曰：“道吾德，乃女功序之也。”皋陶于是
敬禹之德，令民皆则禹不如言，刑从之。舜德大明，于
是夔行乐，祖考至，群后相让，鸟兽翔舞，《箫韶》九成，凤
凰来仪，百兽率舞，百官信谐。帝用此作歌曰：“陟天之
命，维时维几。”乃歌曰：“股肱喜哉，元首起哉！百工熙哉！”
皋陶拜手稽首扬言曰：“念哉！率为兴事，慎乃宪，敬哉！”
乃更为歌曰：“元首明哉，股肱良哉，庶事康哉。”又歌曰：
“元首丛脞哉，股肱惰哉，万事堕哉。”帝拜曰：“然，往钦哉。”
于是天下皆宗禹之明度数声乐，为山川神主。帝舜
荐禹于天为嗣，十七年而帝舜崩。三年丧毕，禹辞，避
舜之子商均于阳城。天下诸侯皆去商均而朝禹，禹
于是遂即天子位，南面朝天下，国号曰夏后，姓姒氏。
帝禹立而举皋陶荐之，且授政焉。而皋陶卒。封皋陶
之后于英六或在许，而后举益任之政。十年，帝禹东
巡狩，至于会稽而崩，以天下授益。三年之丧毕，益让
帝禹之子启，而辟居箕山之阳。禹子启贤，天下属意
焉。及禹崩，虽授益，益之佐禹日浅，天下未洽，故诸侯
皆去益而朝启，曰：“吾君，帝禹之子也。”于是启遂即天
子之位，是为夏后帝启。

按《鬻子禹政篇》：“禹之治天下也，以五声听门，悬钟鼓
铎磬而置鼗，以得四海之士，为铭于簨簴曰：‘教寡人
以道者，击鼓；教寡人以义者，击钟；教寡人以事者，振
铎；语寡人以忧者，击磬；语寡人以狱讼者，挥鼗。此之
谓五声’。”是以禹尝据一馈而七十起，日中而不暇饱
食，曰：“吾犹恐四海之士留于道路。”是以四海之士皆
至，是以禹当朝廷间也，可以罗爵。

按《战国策》：昔者帝女令仪狄作酒而美，进之禹，禹饮
而甘之，遂疏仪狄，绝旨酒，曰：“后世必有以酒亡其国
者。”

按：《竹书纪年》：“帝禹，夏后氏。”

〈注〉禹受舜禅，即天子位。洛出龟书，是为《洪范》。三年丧毕，都于阳城。

元年壬子，帝即位，居冀，颁《夏时》于邦国。

二年，咎陶薨。

五年，巡狩，会诸侯于涂山。

八年春，会诸侯于会稽，杀防风氏。夏六月，雨金于夏
邑。秋八月，帝陟于会稽。禹立四十五年。

按《淮南子精神训》：“禹南省方，济于江，黄龙负舟，舟中
之人，五色无主，禹乃熙笑而称曰：‘我受命于天，竭力
而劳万民，生寄也，死归也，何足以滑和’。”视龙犹蝘蜓，
颜色不变，龙乃弥耳，掉尾而逃。

按：郑樵《通志三王纪》：“初黄帝作车，少昊加牛，奚仲加
马，禹命奚仲为车正，建旗旐以辨等级。”

### 帝启本纪

按《史记夏本纪》：“夏后帝启，禹之子，其母涂山氏之女
也。有扈氏不服，启伐之，大战于甘。将战，作《甘誓》，乃召
六卿申之。启曰：‘嗟！六事之人，予誓告女：有扈氏威侮
五行，怠弃三正，天用剿绝其命。今予维共行天之罚，
左不攻于左，右不攻于右，女不共命；御非其马之政，
女不共命。用命赏于祖，不用命僇于社，予则孥僇。女’”
遂灭有扈氏，天下咸朝。

按《竹书纪年》：“帝启元年癸亥，帝即位于夏邑，大飨诸
侯于钧台。诸侯从帝归于冀都，大飨诸侯于璿台。
二年，费侯伯益出就国，王帅师伐有扈，大战于甘。
六年，伯益薨，祠之。”

八年，帝使孟涂如巴莅讼。
十年，帝巡狩，舞《九韶》于大穆之野。

十一年，放王季子武观于西河。

十五年，武观以西河叛，彭伯寿帅师征西河，武观来
归。

十六年，陟。〈按通志作在位九年〉

### 帝太康本纪

按《书经五子之歌》：“太康尸位，以逸豫灭厥德，黎民咸
贰，乃盘游无度，畋于有洛之表，十旬弗反。有穷后羿，
因民弗忍，距于河，厥弟五人御其母以从，徯于洛之
汭，五子咸怨，述大禹之戒以作歌。其一曰：‘皇祖有训，
民可近，不可下。民惟邦本，本固邦宁。予视天下，愚夫
愚妇，一能胜予，一人三失。怨岂在明，不见是图。予临
兆民，懔乎若朽索之驭六马。为人上者，奈何不敬’？”其
二曰：“《训》有之：内作色荒，外作禽荒，甘酒嗜音，峻宇雕
墙。有一于此，未或不亡。”其三曰：“惟彼陶唐，有此冀方。
今失厥道，乱其纪纲，乃底灭亡。”其四曰：“明明我祖，万
邦之君，有典有则，贻厥子孙。关石和钧，王府则有。荒
坠厥绪，覆宗绝祀。”其五曰：“呜呼曷归，予怀之悲。万姓
仇予，予将畴依？郁陶乎予心，颜厚有忸怩。弗慎厥德，
虽悔可追。”

按《史记夏本纪》：“夏后帝启崩，子帝太康立。帝太康失
国，兄弟五人须于洛汭，作《五子之歌》。”

按《竹书纪年》：“帝太康元年癸未，帝即位，居斟𬩽。”畋于
《洛表》：“羿入居斟𬩽。”

四年，陟

### 帝仲康本纪

按《书经引征》：“惟仲康肇位四海，引侯命掌六师。羲和
废厥职，酒荒于厥邑。引后承王命徂征，告于众曰：‘嗟
予有众，圣有谟训，明征定，保，先王克谨天戒，臣人克
有常宪，百官修辅，厥后惟明明，每岁孟春，遒人以木
铎徇于路，官师相规，工执艺事以谏。其或不恭，邦有
常刑’。”惟时羲和颠覆厥德，沉乱于酒，畔官离次，俶扰
天纪，遐弃厥司。乃季秋月朔，辰弗集于房。瞽奏鼓，啬
夫驰，庶人走，羲和尸厥官，罔闻知，昏迷于天象，以干
先王之诛。《政典》曰：“先时者，杀无赦，不及时者，杀无赦。”
今予以尔有众，奉将天罚。尔众七同力王室，尚弼予
钦承天子威命。火炎昆冈，玉石俱焚。天吏逸德，烈于
猛火。歼厥渠魁，胁从罔治。旧染污俗，咸与维新。呜呼！
威克厥爱，允济。爱克厥威，允罔功。其尔众士，懋戒哉！
按《史记夏本纪》：“太康崩，弟中康立，是为帝中康。”帝中
康时，羲和湎淫，废时乱日，引往征之，作《引征》。

按《竹书纪年》：“帝仲康元年己丑，帝即位，居斟𬩽。
五年秋九月庚戌朔，日有蚀之。命引侯帅师征羲和。
六年，锡昆吾命，作伯。”

七年，陟。世子相出居商丘，依邳侯。

〈注〉一作“依”同姓诸侯斟灌、斟𬩽。

### 帝相本纪

按：《史记夏本纪》：“帝中康崩，子帝相立。”

按《吕氏春秋·先己篇》：夏后相与有扈战于甘泽而不
胜，六卿请复之，夏后相曰：“不可。吾地不浅，吾民不寡，
战而不胜，是吾德薄而教不善也。”于是乎处不重席，
食不贰味，琴瑟不张，钟鼓不修，子女不饰，亲亲长长，
尊贤使能，期年而有扈氏服。

按《通鉴前编》：“夏后相元岁，徙都商丘，征畎夷；二岁，征
黄夷；四岁，有扈氏宾服；七岁，于夷，畎夷来宾；八岁，寒
浞杀羿。二十有八载，寒浞杀王于帝丘。后缗归于有
仍氏，靡奔有鬲氏。”

### 帝少康本纪

按《左传哀公元年》：伍员曰：“昔有过浇杀斟灌以伐斟
𬩽，灭夏后相。后缗方娠，逃出自窦，归于有仍，生少康
焉，为仍牧正。惎浇能戒之，浇使椒求之，逃奔有虞，为
之庖正，以除其害。虞思于是妻之以二姚，而邑之纶。
有田一成，有众一旅，能布其德而兆其谋，以收夏众，
抚其官职。使女艾谍浇，使季杼诱豷，遂灭过戈，复禹”
之绩。祀夏配天，不失旧物。

按：《史记夏本纪》：“帝相崩，子帝少康立。”

按《竹书纪年》：“帝少康元年丙午，帝即位，诸侯来朝，宾
虞公。”

二年，方夷来宾。

三年，复《田稷》。

〈注〉《后稷之后》《不窋》失官，至是而复。

十一年，使商侯冥治河。

十八年，迁于原。

二十一年，陟。

按《帝王世纪》：“羿有穷氏，帝喾以上世掌射正，至喾，赐
以彤弓素矢，封之于锄，为帝司射。历虞夏。羿学射于
吉甫，其臂长，故以善射闻。及夏之衰，自锄迁于穷石，
因夏民以代夏政。帝相，徙于商丘，依同姓诸侯斟𬩽。
羿恃其善射，不修民事，淫于田兽，弃其良臣武罗、伯
姻、熊髡、尨圉而信寒浞。”寒浞，伯明氏之谗子，伯明后
以谗弃之，而羿以为己相。寒浞杀羿于桃梧而烹之，
以食其子。其子不忍食之，死于穷门。浞遂代夏立为
帝。寒浞袭“有穷”之号，因羿之室，生奡及豷。奡多力，能
于陆地行舟，使奡帅师灭斟灌，斟𬩽杀夏帝相封奡
于过，封豷于戈，恃其诈力，不恤民事。初，奡之杀帝相
也，妃仍氏女曰后，缗归有仍，生少康。初，夏之贵臣曰
靡，事羿。羿死，逃于有鬲氏，收斟、𬩽二国馀烬，杀寒浞，
立少康，灭奡于过，后杼灭豷于戈，有穷遂亡。

### 帝予本纪〈按帝予或作杼或作季杼〉

按：《史记夏本纪》：“帝少康崩，子帝予立。”

按《竹书纪年》：“帝杼元年己巳，帝即位，居原。”

五年，自原迁于老丘。

八年，征于东海，及《三寿》，得一狐九尾。

十三年，商侯冥死于河。

十七年，陟。

〈注〉杼或作《帝宁》，一曰“伯杼。”杼，能帅禹者也，故夏后氏报焉。

按《路史》：“帝杼一曰松曼”，是为帝舆，始作矛甲灭戈。懿
及即位，都于原。五岁，征东海，伐三寿，乃封其仲曲列
于缯。至周，为莒所灭。

### 帝槐本纪〈按帝槐帝王世纪作芬或作祖武或作魁〉按史记夏本纪帝予崩子帝槐立

〈注〉《索隐》曰：槐音回。系本作“帝芬。”

按《竹书纪年》：“帝芬元年戊子，帝即位。”

三年，九夷来宾。

十六年，“洛伯用与河伯冯夷斗三十三年，封昆吾氏子于有苏。

三十六年，作圜土。

四十四年，陟。〈按通志作在位二十六年〉

〈注〉芬或曰《芬发》。

### 帝芒本纪

按：《史记夏本纪》：“帝槐崩，子帝芒立。”

按《竹书纪年》：“帝芒元年壬申，帝即位，以元珪宾于河。
十三年，东狩于海，获大鱼。”

三十三年，商侯迁于殷。

五十八年，陟。〈按通志作在位十八年〉

〈注〉“芒”，或曰“帝荒。”

### 帝泄本纪〈按帝泄或作世或作宗〉

按：《史记夏本纪》：“帝芒崩，子帝泄立。”

按：《竹书纪年》：“帝泄元年辛未，帝即位。”

十二年，殷侯子亥宾于《有易》，《有易》杀而放之。

十六年，殷侯微以河伯之师伐有易，杀其君绵臣。

〈注〉殷侯子亥宾于《有易》而淫焉。《有易》之君绵臣杀而放之。故殷上甲微假师于河伯，以伐有易，灭之，遂杀其君绵臣。中叶衰而《上甲微》复兴，故殷人报焉。

二十一年，命畎夷、白夷、元夷、风夷、黄夷。

二十五年，陟。〈按通志作在位十六年〉

### 帝不降本纪〈按帝不降或作江成〉

按：《史记夏本纪》：“帝泄崩，子帝不降立。”

按：《竹书纪年》：“帝不降元年，己亥，帝即位。”

六年，伐《九苑》。

三十五年，殷灭皮氏。

五十九年，逊位于弟扃。

### 帝扃本纪〈按帝扃或作乔元〉

按：《史记夏本纪》：“帝不降崩，弟帝扃立。”

按：《竹书纪年》：“帝扃元年戊戌，帝即位。”

十年，帝不降陟。

〈注〉三代之世内禅，惟“不降”实有圣德。

十八年，陟。〈按通志作在位二十一年〉

### 帝廑本纪〈按帝廑或作广或作廛〉

按：《史记夏本纪》：“帝扃崩，子帝廑立。”

按《竹书纪年》：“帝廑。”

〈注〉一名《引甲》。

元年己未，帝即位，居西河。

四年，作《西音》。昆吾氏迁于许。

己姓，名樊，封于卫。夏衰，为伯，迁于旧许。

八年，天有祆孽，十日并出，其年陟。〈按通志作在位二十年〉

### 帝孔甲本纪

按《史记·夏本纪》：“帝廑崩，立不降之子孔甲，是为帝孔
甲。帝孔甲立，好方鬼神事，淫乱。夏后氏德衰，诸侯畔
之。天降龙二，有雌雄。孔甲不能食，未得豢龙氏。陶唐
既衰，其后有刘累，学扰龙于豢龙氏，以事孔甲。孔甲
赐之姓曰御龙氏。受豕韦之后，龙一雌死，以食夏后，
夏后使求，惧而迁去。”

按《吕氏春秋·音初篇》：“‘夏后氏孔甲田于东阳萯山，天
大风晦盲，孔甲迷惑，入于民室，主人方乳。或曰：‘后来
见良日也，之子是必大吉’。或曰，不胜也，之子是必有
殃’。后乃取其子以归，曰：‘以为余子，谁敢殃之子长成，
人幕动折撩斧斫斩其足，遂为守门者。孔甲曰：‘呜呼，
有疾，命矣夫’！乃作为《破斧》之歌’”，实始为东音。

按《竹书纪年》：“帝孔甲元年乙巳，帝即位，居西河，废豕
韦氏，使刘累豢龙。”

三年，王畋于萯山。

五年，作《东音》。

七年，刘累迁于鲁阳。

九年，陟。殷侯复归于商丘。〈按通志作在位三十一年〉
按《刀剑录》：“孔甲九年岁次甲辰，采牛首山铁铸一剑，
铭曰‘夹’”，古文篆书，长四尺一寸。〈按竹书纪年以帝廑为引甲而路史又以

孔甲为引甲，未知孰是，然父子无同名为甲之理，而孔与“引” 传写易讹，当以《路史》为是。

### 帝皋本纪

按：《史记夏本纪》：“孔甲崩，子帝皋立。”

按：《竹书纪年》：“帝昊”

〈注〉“昊”一作“皋。”

元年庚辰，帝即位，使“豕韦氏复国。”

夏衰，昆吾、豕韦相继为伯。

三年，陟。〈按通志作在位十一年〉

### 帝发本纪

按：《史记夏本纪》：“帝皋崩，子帝发立。”

按：《竹书纪年》：“帝发。”

〈注〉一名“后敬”，或曰《发惠》。

元年乙酉，帝即位，诸夷宾于王门，《再保墉》，会于上池，
诸夷入舞。

七年，陟。泰山震。〈按通志作在位十三年〉

### 帝履癸本纪

按《史记夏本纪》：“帝发崩，子帝履癸立，是为桀。”帝桀之
时，自孔甲以来，而诸侯多畔夏。桀不务德而武伤百姓，百姓弗堪，迺召汤而囚之夏台，已而释之。汤修德，
诸侯皆归汤，汤遂率兵以伐夏桀，桀走鸣条，遂放而
死。桀谓人曰：“吾悔不遂杀汤于夏台”，使至此汤乃践
天子位，代夏朝天下。汤封夏之后，至周封于杞也。〈正义
曰周武王封禹后号东楼公〉

按《归藏》桀筮伐有唐，枚于荧惑曰：“不吉，不利出征，惟
利安处。彼为狸，我为鼠，勿用作事，恐伤其父。”

按《太公金匮》，“桀怒汤以谀臣赵梁计，召而囚之均台，
寘之种泉，嫌于死，汤乃行赂桀，遂释之而赏之”赞茅
按：《竹书纪年》“帝癸元年壬辰，帝即位，居斟𬩽。”

三年，筑倾宫，毁容台。畎夷入于岐以叛。

六年，岐踵戎来宾。

十年，五星错行，夜中星陨如雨，地震，伊、洛竭。

十一年，会诸侯于仍。有缗氏逃归，遂灭有缗。

十三年，迁于河南。初作“辇。”

十四年，扁帅师伐岷山。

〈注〉一作《山民癸命扁》伐山民。山民女于桀二人，曰琬，曰琰。后爱二人，女无子焉，斲其名于苕华之玉。苕是琬，华是琰，而弃其元妃于洛。

十五年。〈成汤元年〉商侯履迁于亳。

十七年，商使伊尹来朝。

二十年，“伊尹归于商，及汝鸠、汝方，会于北门。”

二十一年，商师征有洛，克之。遂征荆，荆降。

二十二年，商侯履来朝，命囚履于夏台。

二十三年，释商侯履，诸侯遂宾于商。

二十六年，商灭温。

二十八年，昆吾氏伐商。商会诸侯于景亳，遂征韦。商
师取韦，遂征顾。太史令终古出奔商。

二十九年，商师取顾，三日并出费。伯昌出奔商。冬十
月，凿山穿陵，以通于河。

三十年，“瞿山崩”，杀其大夫关龙逢。商师征昆吾。冬，聆
隧灾。

三十一年，商自陑征夏邑，克昆吾。大雷雨，战于鸣条，
夏师败绩，桀出奔三朡。商师征三朡，战于“获桀于
焦门”，放之于南巢。

自禹至桀十七世，有王与无王，用岁四百七十一年。

按《博物志》，夏桀之时，为长夜宫于深谷之中，男女杂
处，十旬不出听政。天乃大风扬沙，一夕填此宫谷。又
为石室瑶台，关龙逢谏，桀言曰：“‘吾之有民，如天之有
日，日亡我则亡’。以为龙逢妖言而杀之。其后复于山
谷下作宫在上，耆老相与谏，桀又以为妖言而杀之。”
按《列女传》，“末喜者，夏桀之妃也，美于色，薄于德，乱孽
无道。”“女子行，丈夫心”，佩剑带冠。桀既弃礼义，淫于妇
人，求美女积之于后宫，收倡优、侏儒、狎徒能为奇伟
戏者，聚之于旁，造烂漫之乐。日夜与末喜及宫女饮
酒，无有休时。置《末喜》于膝上，听用其言。为酒池，可以
运舟，一鼓而牛饮者三千人。其头。而饮之于酒池。
醉而溺死者。末喜笑之以为乐。造琼台瑶室。以临云
雨。殚财尽币。意尚不餍。

按：郑樵《通志三王纪》：“夏桀不道，残伤其民，民不堪命。
冬十月，凿山穿陵以通河。谏者曰：‘泄天气，发地藏，天
子失道，后必有败’。桀杀之。期年，瞿山崩为大泽，水深
九尺，山覆于谷，下反在上。桀见《箓书》云：‘亡夏者桀。于
是大诛豪桀。大费之裔曰费昌，见二日出，东照西沈，
问于冯夷，夷曰：‘西夏东商’’。”费昌乃归汤。汤欲伐桀，伊
尹请乏贡职以观其动。桀怒而起九夷之师，伊尹曰：
“未可，彼尚能起九夷之师。”汤复修贡职如初，太史终
古出其图法，执而泣之，桀不听，终古奔汤，汤告诸侯
曰：“夏为无道，暴戾其民，穷其父兄，弃其忠良守法之
臣，自归于商。”汤又乏贡职，桀起九夷之师不至。伊尹
曰：“可矣。”明年相汤伐桀，桀奔南巢，因放之于南巢。